CELEX: 32014R0350
Language: lt
Date: 2014-04-03 00:00:00
Title: 2014 m. balandžio 3 d. Komisijos įgyvendinimo reglamentas (ES) Nr. 350/2014 dėl tam tikrų prekių klasifikavimo Kombinuotojoje nomenklatūroje

8.4.2014   
            
            
               LT
            
            
               Europos Sąjungos oficialusis leidinys
            
            
               L 104/4
            
         KOMISIJOS ĮGYVENDINIMO REGLAMENTAS (ES) Nr. 350/2014
   2014 m. balandžio 3 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia privalomąja tarifine informacija jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Šis laikotarpis turėtų būti trys mėnesiai;
            
         
               (5)
            
            
               Muitinės kodekso komitetas per pirmininko nustatytą laikotarpį nuomonės nepateikė.
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant tos lentelės 2 skiltyje nurodytą KN kodą.
   2 straipsnis
   Remiantis Reglamento (EEB) Nr. 2913/92 12 straipsnio 6 dalimi, privalomąja tarifine informacija, neatitinkančia šio reglamento nuostatų, dar galima remtis tris mėnesius po šio reglamento įsigaliojimo.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. balandžio 3 d.
      
         
            Komisijos vardu
         
         
            Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Dirbinį sudaro medinė dėžė, iš vidaus ir iš išorės aptraukta tekstilės audiniu. Jos priekyje yra anga, per kurią katė gali įeiti, o dėžė yra pakankamai didelė, kad katė galėtų joje miegoti.
                  Ant dėžės viršaus vertikaliai pritvirtintas kartoninis vamzdis, apvyniotas prie jo pritvirtinta sizalio virve. Virvė pagaminta iš suktų sizalio pluoštų, o jos ilginis tankis didesnis kaip 20 000 deciteksų.
                  Vamzdis laiko tekstilės audiniu aptrauktą medinę platformą, kuri yra pakankamai didelė, kad ant jos galėtų atsigulti katė.
                  Prie platformos dugno pritvirtintas medinis vamzdis, iš vidaus ir iš išorės aptrauktas tekstilės audiniu. Vamzdis yra pakankamai platus, kad katė galėtų į jį įlįsti.
                  Naudojamas tekstilės audinys – austas pūkinis audinys (poliesterio pliušas).
                  Bendras tekstilės audinio paviršiaus plotas yra didesnis negu sizaliu dengiamo paviršiaus plotas.
                  (Žr. nuotrauką) (1)
                  
               
               
                  6307 90 98
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis, XI skyriaus 7 pastabos f punktu ir KN kodus 6307, 6307 90 ir 6307 90 98 atitinkančiais prekių aprašymais.
                  Atsižvelgiant į objektyvias dirbinio charakteristikas, tai – dirbinys, skirtas kačių dėmesiui patraukti, kad jos nedraskytų baldų ir ant jų neliptų.
                  Dirbinys neklasifikuotinas kaip baldas ir nepriskirtinas 9403 pozicijai, nes tai pozicijai priskiriami įvairaus pobūdžio dirbiniai, naudojami privačiuose būstuose, viešbučiuose, biuruose, mokyklose, bažnyčiose, parduotuvėse, laboratorijose ir t. t. (taip pat žr. Suderintos sistemos (SS) paaiškinimų 9403 pozicijos paaiškinimus).
                  Dirbinys neklasifikuotinas ir kaip žaislas ir nepriskirtinas 9503 pozicijai, nes jis atpažįstamas kaip tik gyvūnams skirtas dirbinys, nepriskirtinas tai pozicijai pagal 95 skirsnio 5 pastabą.
                  Tekstilės medžiaga (tekstilės audinys ir sizalio virvė) yra labai svarbi, kad dirbinį būtų galima naudoti pagal paskirtį, nes ji patraukia kačių dėmesį, kurios gali, pvz., galąsti į ją nagus, ant jos tupėti, miegoti ir su ja žaisti. Taigi esminį dirbinio požymį, kaip tai apibrėžta 3 bendrosios aiškinimo taisyklės b punkte, lemia tekstilės medžiaga (ne mediena ar kartonas).
                  Kadangi negalima nustatyti, kas yra svarbiau kačių dėmesiui patraukti – sizalis ar austinė tekstilės medžiaga, laikytina, kad didesnis tekstilės audinio kiekis ir didesnė veiklos, kurią jis leidžia katei atlikti, įvairovė suteikia dirbiniui jo esminį požymį, kaip tai apibrėžta 3 bendrosios aiškinimo taisyklės b punkte (taip pat žr. SS paaiškinimų 3 bendrosios aiškinimo taisyklės b punkto paaiškinimų VIII grupę).
                  Tekstilės audinys yra susiūtas, todėl pagal XI skyriaus 7 pastabos f punktą laikytinas gatavu tekstilės dirbiniu iš tekstilės audinio.
                  Taigi dirbinys klasifikuotinas kaip kiti gatavi tekstilės dirbiniai priskiriant KN kodą 6307 90 98.
               
            
         (1)  Nuotrauka pateikiama tik dėl informacijos.